KKZ – KRŠČANSKA KULTURNA ZVEZA, CELOVEC

SPZ – SLOVENSKA PROSVETNA ZVEZA, CELOVEC

DSAP-Lj – DRUŠTVO SLOVENSKO-AVSTRIJSKEGA PRIJATELJSTVA, LJUBLJANA

KKS-Lj – KLUB KOROŠKIH SLOVENCEV V LJUBLJANI

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KOROŠKI KULTURNI DNEVI V LJUBLJANI**

**od 6. marca do 14. aprila 2024**

pod častnim pokroviteljstvom predsednice Republike Slovenije Nataše Pirc Musar

**SPORED**

**Sreda, 6. 3. 2024, ob 18.00**, Galerija Družina, Krekov trg 1

Odprtje razstave ***Na robu barve*** koroškega pisatelja, slikarja in novinarja **Vincenca Gotthardta**. Razstavo bo odprla nj. eksc. avstrijska veleposlanica mag. Elisabeth Ellison-Kramer, celotne letošnje Koroške kulturne dneve bo odprl vodja sektorja za zamejstvo na Uradu Vlade RS za Slovence v zamejstvu in po svetu Rudi Merljak. Slikarja bo predstavil poslovodja Krščanske kulturne zveze Martin Kuchling. Glasbeno spremljavo bo prispeval Lado Jakša. – Vstop na razstavo, ki bo na ogled do ponedeljka, 18. marca (od ponedeljka do petka med 9. in 17. uro ter ob sobotah med 8. in 12. uro), je prost. – Dogodek pripravilo DSAP-Lj.

**Sobota, 9. 3. 2024, ob 11.00**, Mini teater, Križevniška ulica 1

Lutkovna predstava ***Jajce*** na besedilo Zlatka Kriliča, v režiji Richarda Grilca in v izvedbi Lutkovne skupine **Kakodolgoše** Katoliškega prosvetnega društva Šmihel. Glasba je delo Edija Oražeja, mentorica skupine je Kristina Trap-Jernej. Podrobno vabilo v priponki **»jajce.jpg«**. – Informacije o morda še kaki prosti vstopnici na: natasa.stergar@guest.arnes.si.

**Torek, 12. 3. 2024, ob 11.00**, dvorana Slovenske matice, Kongresni trg 8/I.

Predstavitev spletne strani v slovenščini in nemščini ***SloGled*** o gledališki dejavnosti med koroškimi Slovenci. Projekt portala z repozitorijem ali arhivom (za gledališka besedila, posnetke, slike, plakate, kritike itd.) vodi in predstavlja mag. Julija Schellander-Obid, podpredsednica SPZ. – Najava udeležbe na: lidija.golc@guest.arnes.si.

**Sreda, 13. 3. 2024, ob 17.00**, dvorana Slovenske matice, Kongresni trg 8/I.

Predstavitev spominsko-zgodovinskih knjig celovške Mohorjeve: ***Spomini* Antona Urschitza** v uredništvu **Katharine Urschitz** ter roman ***Kamnik*** **Felixa Kucherja**. Poleg avtorjev sodelujeta urednika mag. Hanzi Filipič in Adrian Kert. Pevski okvir prireditve: zbor *Lipa zelenela je* z dirigentko Jelko Kovačič. – Najava udeležbe na: janez.stergar@guest.arnes.si.

**Petek, 15. 3. 2024 ob 11.00**, dvorana Slovenske matice, Kongresni trg 8/I.

Predstavitev delovanja treh slovenskih kulturnih društev na Koroškem: ***SPD Zarja*** Železna Kapla (predsednik Willi Ošina), ***SKD Jepa - Baško jezero*** (predsednica Anica Lesjak Ressmann) ter ***KPD Šmihel*** Šmihel pri Pliberku (predsednik mag.dr. Silvester Jernej). Moderatorka: mag. Lidija Golc. – Najava udeležbe na: lidija.golc@guest.arnes.si.

**Ponedeljek, 18. 3. 2024 ob 18.00**, Galerija Družina, Krekov trg 1

***Zaprtje razstave*** **Vincenca Gotthardta**. Glasbena spremljava: *Ljubljanski trio* v sestavi: Tomaž Mancini - violina, Sašo Gale - harmonika in Matjaž Ponikvar - kontrabas. – Dogodek pripravilo DSAP-Lj.

**Sreda, 20. 3. 2024 ob 19.00**, Galerija Družina, Krekov trg 1

Monokomedija ***Pokržnikov Luka*** po besedilih pisatelja in dramatika Janka Messnerja ter v izvedbi koroške slovenske gledališke in filmske igralke ter glasbenice **Lare Marie Vouk**. – Zaradi omejenega števila sedežev je obvezna prijava udeležbe na: natasa.stergar@guest.arnes.si.

**Četrtek, 4. 4. 2024 ob 11.00**, dvorana Slovenske matice, Kongresni trg 8/I.

Predstavitev kulturnih in naravnih biserov v sosedstvu: **mag.dr. Jože Till** je avtor novega kulturnozgodovinskega vodnika po dveh avstrijskih zveznih deželah ***Po Koroški in Štajerski***, **mag. Simon Ošlak** pa vodnika po štajerski prestolnici in zemljevida ***Slovenski Gradec / Slowenisches Graz***. – Najava udeležbe na: janez.stergar@guest.arnes.si.

**Ponedeljek, 8. 4. 2024 ob 11.00**, dvorana Slovenskega centra Pen, Tomšičeva ulica 12

Koroško literarno dopoldne s slovenskimi ustvarjalci: **Mili Hrobath** je izdala novo pesniško zbirko ***Vedno znova / Immer wieder*** z ilustracijami avtoričine hčerke Kristine Hrobath, **dr. Dominik Srienc** bo bral iz svojih del in iz doktorske disertacije o **Florjanu Lipušu**, zmagovalki natečaja Urada za Slovence v zamejstvu in po svetu. Moderatorka: mag. Lidija Golc. – Najava udeležbe na: lidija.golc@guest.arnes.si.

**Četrtek, 11. 4. 2024, ob 11.00**, dvorana Slovenske matice, Kongresni trg 8/I.

Predstavitev treh koroških glasbenih in narodopisnih knjig celovške KKZ: kuharska knjiga ***Bakreni lonec (recepti in šege skozi leto iz Ziljske doline)***, notna zbirka ***Ano štimo sәm jes slišou*** (priredbe Lajka Milisavljeviča, uredil Egi Gašperšič), notna zbirka ***Mi muzikanti smo***. - Slovenske ljudske pesmi za klavir (Egi Gašperšič). – Najava udeležbe na: natasa.stergar@guest.arnes.si.

**Sobota, 13. 4. 2024 (dopoldne)**, dvorana Lutkovnega gledališča Ljubljana, Krekov trg 2

Lutkovne predstave in razstava ob 50-letnici lutkarstva na avstrijskem Koroškem. Nastopa več lutkovnih skupin s Koroške. – Najava udeležbe na: natasa.stergar@guest.arnes.si.

**Nedelja 14. 4. 2024 ob 19.00**, Linhartova dvorana Cankarjevega doma

Koncert ***Koroška pesem prek meja***. Sodelujeta Oktet **Oktakord** s Koroške, umetniška vodja je Kristina Kragelj, in Kvintet **Donet** iz Podjune, umetniška vodja Helena Buhvald. V celovečernem koncertu bodo zapeli slovenske narodne in umetne pesmi. – Nakup vstopnic po 10 evrov pri blagajni Cankarjevega doma, prek DSAP-Lj in KKS-Lj (po znižani ceni na: natasa.stergar@guest.arnes.si). – Dogodek pripravilo DSAP-Lj.

**-----------------------------------------------------------------------------------------------------------------------**

 Vstop na vse prireditve – razen koncerta 14. aprila – je brezplačen. Zaradi omejenega števila gledalcev in poslušalcev je priporočljiva pravočasna najava udeležbe.

 Prireditve podpirajo Urad Vlade RS za Slovence v zamejstvu in po svetu, Veleposlaništvo Republike Avstrije v Ljubljani, Avstrijski kulturni forum v Ljubljani, Inštitut za narodnostna vprašanja v Ljubljani, Družba Moro & Kunst, Medex d.o.o.

 Svoje prostore nastopajočim gostoljubno nudijo Galerija Družina, Slovenska matica, Slovenski center Pen, Mini Teater, Lutkovno gledališče Ljubljana ter Cankarjev dom.

Stanje podatkov: **19. 2. 2024.** Pričakovati je mogoče še manjše dopolnitve ali spremembe. – **KKS-Lj**